ร้านอยู่ชั้น 7 เซ็นทรัลพระราม9
เป็นร้านเล็กๆ ตกแต่งน่ารักดี มีตู้โชว์เมนูตัวอย่างสวยๆด้วยค่ะ
ที่นั่งมีพอสำหรับลูกค้า สาขานี้คนไม่ค่อยเยอะเท่าไหร่ มากี่ครั้งก็คนน้อยตลอดเลย

มีเมนูน้ำแข็งใส ไอติมและไอติมโยเกิร์ต รสชาติเด่นๆก็จะเป็นชาเขียวเลยค่ะ

พูดถึงรสชาติอาหาร
Low-fat Yogurt : ชื่อก็บอกว่าโลว์แฟตเนอะไอศครีมจึงเป็นไอศครีมโยเกิร์ต และด้านล่างเป็นน้ำแข็งใสรสตอเบอร์รี่ที่ตกแต่งด้วยผลไม้มากมาย ถ้วยนี้มีรสชาติเปรี้ยวค่ะ ทานแล้วไม่เลี่ยน

Matcha parfait : ด้านล่างเป็นน้ำแข็งใสชาเขียวที่ไม่ค่อยออกรสชาติสักเท่าไหร่ ด้านบนเป็นซอฟท์ครีมนุ่มลิ้น
นอกจากนี้ยังมีถั่วแดงร้อนๆและโมจิเหนียวหนึบอีกด้วย เพราะความร้อนของถั่วแดงจึงทำให้ไอติมและน้ำแข็งใสละลายไว ต้องรีบๆทานกันหน่อยนะคะ ไม่งั้นมันจะล้นออกมา 

Green Tea Kakigori : เมนูนี้เป็นน้ำแข็งใสชาเขียวกับไอศครีมชาเขียวก้อนใหญ่1ก้อนที่ราดด้วยนมข้นหวานๆ รสชาติของไอศครีมเข้มข้นเลยล่ะ มีถั่วแดงและโมจิอีกเช่นกัน ต้องรีบทานอีกแล้ว >.<


